**МОТИВИ ЗА ПРИЕМАНЕ**

**НА НАРЕДБА ЗА ИЗМЕНЕНИЕ НА НАРЕДБАТА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ, ЦЕНИ НА УСЛУГИ И ПРАВА НА ТЕРИТОРИЯТА НА ОБЩИНА ГАБРОВО**

**1. Причини, които налагат ИЗМЕНЕНИЕ НА НАРЕДБАТА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ, ЦЕНИ НА УСЛУГИ И ПРАВА НА ТЕРИТОРИЯТА НА ОБЩИНА ГАБРОВО:**

В хода на прилагане на действащата наредба и провеждането на проучвания относно възможни механизми за облекчаване условията и административната тежест на лицата упражняващи стопанската дейност в сферата на туризма и спорта се констатира, че са налице възможности за подобряване на нормативната уредба. Към настоящия момента са разгледани две възможности в тази насока, като целта е предвидените мерки да бъдат изпробвани и ако доведат до очакваните резултати да бъдат адаптирани и за други услуги и сфери.

Предлаганите промени визират две практики, които в частния сектор са добре познати и прилагани, което именно мотивира и промяната именно в този дух. Предлаганите промени касаят Въвеждането на възможност за издаване Разрешение за разполагане на маси и столове за сервиране пред заведения за хранене и развлечения за целия активен сезон (както е предвиден в Наредбата от 01.04 до 30.09), което да се извършва преди започването на сезона, не изисква последяваща ежемесечна ангажираност за заплащане на такси и проследяване на валидността на издаденото разрешение. Инициативата за ползването на това право е предоставена изцяло в осъзнатата и информирана воля на стопанските субекти. Дългосрочно издаденото и валидно разрешение, гарантира правата инкорпорирани в него за целия срок, от друга страна гарантира на администрацията устойчивост на прихода, както и предвидимост на зеатата площ. В резултат на това се предвижда и облекчение в размера на таксата при ползването на така въведената възможност.

Другото предложение за промяна касае цените за ползване на училищните бази от лицензирани спортни клубове. В сега действащата наредба, е предвиден режим на безвъзмездност при дейност с деца само от съответното училище и никаква подкрепа на клубовете при ползване на базите за спортно-тренировъчна дейност. По този начин извършените подобрения в определени бази от една страна ползват едни и същи деца, в учебното и извънучебно време, като децата от други училища нямат такъв достъп до подобрените бази. От друга страна спортната инфраструктура управлявана пряко Община Габрово или чрез Общински спортни имоти, се предоставя безвъзмездно на лицензирани спортни клубове, като в определени сезони и спортове, базите са недостатъчни. Предложението цели един баланс на обществения интерес – допускане на спортните клубове, в училищните бази, които позволяват това, а от там и на децата до по-добра материална база, както и обезпечаване поддръжката и финансовите потребности на училищата за стопанисване на ползваната от тях собственост.

**2. Цели, които се поставят:**

Улесняване и намаляване административната тежест на икономическите субекти, без да се лишават от досега действащия ред.

Предвидимост и планиране на заетите площи както от правоимащите, така и от администрацията.

Трайността на разрешението – срок и обем, е предпоставка и за подобрения от страна на бизнеса.

Предоставяне на бизнеса на възможности, които същия очаква и търси. Подобряване ефективността и ефикасността на осъществявания контрол и мониторинг.

Въвеждането на възможност за плащане за целия активен сезон, по инициатива на заявителя, ще намали административната тежест, до голяма степен ще облекчи контрола, осъществяван от общинска администрация, ще създаде предпоставки за увеличаване на приходите в бюджета преди началото на активния за инвестиции сезон, като при това гарантира дългосрочното ползване и увеличаване на ползваните подходящи за сервиране на открито общински площи. Процентната отстъпка в този случай, кореспондира с широко прилаганите добри бизнес практики. С промяната се създава предпоставка за подобряване на планирането и в частния и в обществения сектор и се очаква това да доведе до насърчаване на инвестициите в обслужващи дейности в сферата на туризма. Предлаганото разширява възможностите за индивидуален избор от страна на търговците и се очаква да бъде предпочетено от тези от тях, които имат намерения за трайно упражняване и развитие на дейността. Ползването на услугата по този ред, не лишава лицата от правото да заявяват допълнителни площи по общия ред.

**3. Финансови и други средства, необходими за прилагането на новата уредба:**

За прилагането на наредбата не са необходими допълнителни средства, същата не въвежда нови права и задължения нито за гражданите и организациите нито за администрацията. Проектът на наредбата сега съществуващите възможности за стопанска инициативност на гражданите и организациите.

Промяната в режима на ползване на училищните бази също не се очаква да доведе до съществена промяна в приходната и/или разходната част, тъй като ще се цели преразпределение на финансовата тежест между ползвателите – лицензирани спортни клубове.

**ІV.Очакваните резултати от прилагането, включително финансовите, ако има такива:**

Въвеждането на възможност за плащане за целия активен сезон, по инициатива на заявителя, ще намали административната тежест, до голяма степен ще облекчи контрола, осъществяван от общинска администрация, ще създаде предпоставки за увеличаване на приходите в бюджета преди началото на активния за инвестиции сезон, като при това гарантира дългосрочното ползване и увеличаване на ползваните подходящи за сервиране на открито общински площи. Процентната отстъпка в този случай, кореспондира с широко прилаганите добри бизнес практики. С промяната се създава предпоставка за подобряване на планирането и в частния и в обществения сектор и се очаква това да доведе до насърчаване на инвестициите в обслужващи дейности в сферата на туризма. Предлаганото разширява възможностите за индивидуален избор от страна на търговците и се очаква да бъде предпочетено от тези от тях, които имат намерения за трайно упражняване и развитие на дейността. Ползването на услугата по този ред, не лишава лицата от правото да заявяват допълнителни площи по общия ред.

**V.Анализ за съответствие с правото на Европейския съюз:**

Настоящата наредба е създадена в съответствие с принципите на Европейската харта за местно самоуправление, по конкретно отразявайки принципите в чл. 4, т. 2 и чл. 7 , Европейска харта за регионално развитие и други актове гарантиращи правото на местните общности да създават и регулират, чрез компетентните органи правила.